Tónskóli A-Skaft . kennir samkvæmt aðalnámsskrá tónlistarskóla sem gefin var út árið 2000 . Stefna skólans er að allir nemendur fari í áfangapróf samkvæmt fagnámsskrám . Nemandi fær 1 klst. á viku í einkatíma sem getur skipst frá því að vera 15 mín 4 sinnum í viku niður í 2x 30 mín á viku . Fer það eftir nemanda og hvar hann stendur í náminu . Almenn regla er að nemandi á fyrsta ári mætir 2 x í viku hálftíma í senn . Á öðru til þriðja ári byrjar nemandinn í tónfræðanámi sem er 1 klst. á viku ásamt einkatímum á hljóðfæri . Einnig byrja nemendur sem eru á hljómsveitarhljóðfærum í markvissum hljómsveitaræfingum . Þegar nemandi er kominn í miðnám þá geta einkatímarnir breyst yfir í 1 tíma á viku í eina klukkustund í senn . Kennari metur það með hverjum nemanda . Allir nemendur eiga að koma reglulega fram yfir veturinn s.s á nemendatónleikum og eða öðrum uppákomum sem tónskólinn tekur að sér . Ætlast er til að nemandi sé undirbúinn og hafi unnið að verkum sem viðkomandi á að spila . Forsendan fyrir því að læra á hljóðfæri er að æfa sig heima og gott samstarf sé milli heimilis og skóla .